**Alibaba Group** (Pchin-jin: ālǐbābā jítuán, znaky: 阿里巴巴集团) taktiež známy ako **Alibaba.com,** je čínska technologická spoločnosť špecializujúca sa na elektronický obchod, maloobchod, Internet a technológie. Bola založená 4. Júna 1999 v Chang-čou, Če-ťiang, bývalým učiteľom angličtiny Jack Ma. Spoločnosť poskytuje svojim zákazníkom predajné služby prostredníctvom ich webových portálov, takisto ako aj elektronické platobné služby, nákupné vyhľadávače a služby cloud computingu. Vlastní a prevádzkuje rozmanité portfólio spoločností po celom svete v mnohých obchodných odvetiach.

Najväčší podiel vo firme vlastní japonská holdingová spoločnosť Softbank Group (25%), druhý najväčší podiel vlastní spoluzakladateľ Jospeh Tsai (11.9%) a za nim nasleduje zakladateľ Jack Ma (4.8%). Alibaba Group patrí mezi tri čínske internetové „giganty" spolu so spoločnosťami Baidu a Tencent.

Pomenovanie
-----------

Názov spoločnosti je inšpirovaná postavou Ali Baba zo zbierky ľudových rozprávok Stredného východu Tisíc a jedna noc, kvôli jej svetovej popularite. Ako vysvetlil Jack Ma, jeden zo zakladateľov: 

> „Jedného dňa som bol v San Franciscu v kaviarni, premýšľal som , či je Alibaba dobré meno pre spoločnosť. V tom prišla čašníčka a ja som jej opýtal: „Poznáš Alibabu?" A ona povedala, že áno. Znova som sa jej opýtal: „Čo o ňom vieš?" A ona odpovedala: „Sezam, otvor sa!". V tom som si povedal: „Áno, toto je to meno!" Potom som vyšiel na ulicu a opýtal som sa ďalších 30 ľudí otázku: „Poznáš Alibabu?" Či už ľudia z Indie, Nemecka alebo ľudia z Tokia, Číny ... všetci vedeli o Alibabe. Alibaba - Sezam, otvor sa! Ali baba je láskavý a inteligentný človek v podnikaní a pomáhal ľuďom v dedine. Takže ... ľahko vysloviteľné a globálne známe. Alibaba otvára sezam pre malé a stredné firmy. Zaregistrovali sme tiež meno „Alimama" pre prípad, že by si nás niekto chcel vziať!" 
> 
>

História
--------

V roku 1999 Jack Ma a jeho tím 17 priateľov a študentov založili web Alibaba.com. V tom istom roku oficiálne založili i spoločnosť. V roku 2003 spustil aukčný server Taobao. 11. augusta 2005 Yahoo! oznámilo, že chce získať 40% podiel v spoločnosti za miliardu dolárov. V rokoch 2004-2005 vznikli dalšie služby Alipay, Alisoft a Alimama. V apríli 2007 firma vstúpila na burzu, v roku 2012 kvôli tlaku trhu odišla. V Máji 2012 začala Yahoo postupne späť predávať firme Alibaba polovicu zo svojho 40% podielu za 7,1 miliardy dolárov. Transakcia bola uzatvorená v septembri 2012. Od 19. septembra 2014 sú akcie spoločnosti zapísané na New York Stock Exchange. Pri vstupe na burzu Alibaba predala akcie v hodnote 21,8 miliárd dolárov. Na konci prvého dňa na burze cena za jednu akciu vzrástla o 36%. Avšak akcionári nevlastnia priamy podiel v čínskej spoločnosti Alibaba Group, ale v holdingu sídliacim na Kajmanských ostrovoch.

V utorok 10. septembra 2019 Jack Ma oficiálne odstúpil z funkcie predsedy spoločnosti Alibaba Group. Vtedajší výkonný riaditeľ Daniel Zhang prevzal pozíciu Jacka Ma ako nový predseda predstavenstva Alibaba Group.

Referencie
----------

1. 1 2 3 4 5   *Alibaba Group Annual Report 2021* [online].. Dostupné online. (po anglicky)
2. ↑   *Alibaba Group* [online]. www.alibabagroup.com, [cit. 2021-05-24]. Dostupné online.
3. ↑  NEWS, Full Bio Follow Linkedin Follow Twitter Matthew Johnston has more than 5 years writing content for Investopedia He is an expert on company; NEWS, Market; NEWS, Political. *5 Companies Owned by Alibaba* [online]. Investopedia, [cit. 2021-05-24]. Dostupné online. (po anglicky)
4. ↑  ANALYST, Full Bio Follow Linkedin Kristina Zucchi is an investment; PORTFOLIOS, Financial Writer with 15+ Years of Experience Managing; ZUCCHI, conducting equity research Learn about our editorial policies Kristina. *The Top 5 Alibaba Shareholders* [online]. Investopedia, [cit. 2021-05-25]. Dostupné online. (po anglicky)
5. ↑  GROCER, Stephen. Alibaba's IPO Filing: Everything You Need to Know. *Wall Street Journal*, 2014-05-06. Dostupné online [cit. 2021-05-25]. ISSN 0099-9660. (po anglicky)
6. ↑   *Wordlab | Where did Alibaba, the brand name, come from?* [online]. Wordlab, 2007-10-15, [cit. 2021-05-25]. Dostupné online. (po anglicky)
7. ↑  ZANKHUA. *Beyond The IB* [online]. 2020-03-12, [cit. 2021-05-24]. Dostupné online. (po anglicky)
8. ↑   Yahoo Buys Stake in Alibaba. *Wired*. Dostupné online [cit. 2021-05-24]. ISSN 1059-1028. (po anglicky)
9. ↑   So long, for now. *The Economist*, 2012-02-25. Dostupné online [cit. 2021-05-24]. ISSN 0013-0613.
10. ↑  WANG, Yue. *What Can Yahoo Do With Its Alibaba Stake?* [online]. Forbes, [cit. 2021-05-24]. Dostupné online. (po anglicky)
11. ↑   Alibaba shares surge in their NY stock market debut. *BBC News*, 2014-09-19. Dostupné online [cit. 2021-05-24]. (po anglicky)
12. ↑  ONLINE, FOCUS. *Alibaba-Aktie startet 36 Prozent im Plus* [online]. FOCUS Online, [cit. 2021-05-24]. Dostupné online. (po nemecky)
13. ↑   Alibaba shares surge in their NY stock market debut. *BBC News*, 2014-09-19. Dostupné online [cit. 2021-05-24]. (po anglicky)
14. ↑   *Jack Ma steps down as chairman of Alibaba- Business News* [online]. www.businesstoday.in, [cit. 2021-05-24]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Alibaba Group**

Externé odkazy
--------------

* alibaba.com

Zdroj
-----

*Tento článok je čiastočný alebo úplný preklad článkov Alibaba Group na českej Wikipédii a Alibaba Group na anglickej Wikipédii.*